OpenLLM-France/wikimedia huggingface dataset:
# Calle 13 (canal de televisió)

Calle 13 és un canal de televisió per subscripció espanyol centrat en sèries d'acció, suspens, terror i ciència-ficció. Va ser llançat el 13 de setembre de 1999 i és propietat d'Universal Networks International.

## Història

El canal va començar transmissions el 13 de setembre de 1999, gràcies a Universal Studios Networks España, que forma part del grup NBCUniversal per a cobrir l'espai deixat per AXN i Fox en les sèries de suspens, acció, misteri, terror i ciència-ficció. Aviat apareix en totes les operadores del país, i rivalitza amb les dues anteriors.
Des del llançament de SyFy al juny del 2006, moltes de les sèries de ciència-ficció que solien emetre's per Calle 13 han passat a emetre's pel nou canal.
El 22 de setembre de 2010, Calle 13 va canviar la seva identitat i imatge corporativa i va passar a ser Calle 13 Universal, amb un enfocament concentrat en el gènere de suspens i acció. El 30 de setembre de 2010, és llançat el senyal en alta definició del canal exclusivament en Digital+. Temps més tard, va ser agregat en la resta de proveïdores, com Telecable, Euskaltel i ONO.

## Programació

Algunes de les sèries emeses per aquest canal són:
* 666 Park Avenue
* Alerta Cobra
* Alfred Hitchcock presenta
* Arrow
* Cementerio TV
* Chicago P.D.
* Chicago Justice
* Chuck
* El Cliente
* El Comisario
* The Guardian
* Elementary
* Grimm
* Harry's Law
* Hospital Central
* Jericho
* Justified
* Kate
* Law & Order (tota la franquícia)
* MIR
* Monk
* Nip/Tuck
* Numb3rs
* Nurse Jackie
* Person of Interest
* Policías, en el corazón de la calle
* Psi Factor: Crónicas de lo paranormal
* Profiler
* Psych
* Rizzoli & Isles
* Rookie Blue
* Without a Trace
* Suits
* The Closer
* Turno de guardia
* Undecovers
* Eyewitness

## Altres versions

* 13ème Rue - França
* 13th Street - Alemanya
* 13th Street - Països Baixos
* 13th Street - Polònia
* Universal TV - Llatinoamèrica

## Vrgru també

* Universal Studios
* SyFy

## Referències

* ↑ El cine de suspense, acción y terror inunda la programación de Calle 13 El País (Edición impresa), 14 de setembre de 1999

## Enllaços externs

* Web oficial
# Asellus kumaensis

Asellus kumaensis és una espècie de crustaci isòpode pertanyent a la família dels asèl·lids.

## Distribució geogràfica

Es troba a Àsia: el Japó.

## Referències

* ↑ Geoffroy, E. L., 1762. Histoire abrégée des insectes qui se trouvent aux environs de Paris; dans laquelle ces animaux sont rangés suivant un ordre méthodique. Tome seconde. Imprimerie de J. Durand, París, 690 pp., 22 pls. «Enllaç». Arxivat de l'original el 2016-03-03. [Consulta: 5 juliol 2012].
* ↑ uBio (anglès)
* 1 2 Matsumoto, K., 1960. Subterranean isopods of the Kyushu district, with the descriptions of three new species. Bulletin of the Biogeographical Society of Japan 22: 1–44.
* 1 2 Catalogue of Life (anglès)
* ↑ uBio (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* BioLib (anglès)
# Chuck Daly

Charles Jerome Daly (20 de juliol de 1930 – 9 de maig de 2009) fou un destacat entrenador de bàsquet estatunidenc. Amb 21 temporades de carrera a la NBA va destacar per conduir els Detroit Pistons a dos campionats, o anells com es coneix el títol NBA, consecutius al 1989 i 1990. Eren el Pistons coneguts com els Bad Boys,amb jugadors durs com Dennis Rodman, Bill Lambeer i virtuosos com Isaiah Thomas i Joe Dumars. La seva carrera i aquests dos títols el van avalar per ser escollit com a entrenador de la selecció olímpica dels EUA a les olimpíades del 1992 a Barcelona, l'equip que esdevindria l'anomenat "Dream Team". Tot un repte aconseguir un títol que tothom dona per fet, gestionant 10 de les gran estrelles NBA del moment. Finalment es van fer amb la medalla d'or olímpica.
Va ser el 5è entrenador a la història NBA en aconseguir 2 títols consecutius (back-to-back); i el primer en guanyar l'anell NBA i un or olímpic.
Daly va ser designat membre del Hall of Fame l'any 1994 pels seus mèrits individuals, i al 2010 reconegut pòstumament a l'homenatge i designació del dream team al Hall of Fame, com el seu entrenador. El "Chuck Daly Lifetime Achievement Award" és un reconeixement en forma de distinció anual que designa la NBA pels mèrits aconseguits per un entrenador durant la seva carrera i que porta el nom de Daly en forma d'homenatge.

## Referències

* ↑ «"Bad Boys", los matones que tiranizaron la NBA» (en castellà). [Consulta: 30 agost 2022].
* ↑ «The Naismith Memorial Basketball Hall of Fame :: Chuck Daly» (en anglès). [Consulta: 30 agost 2022].
* ↑ Association, NBA Coaches. «The Chuck Daly Lifetime Achievement Award | The Official Website of The NBA Coaches Association» (en anglès americà), 03-01-2017. [Consulta: 30 agost 2022].
# Chindesaure

El chindesaure (Chindesaurus, nav. "fantasma o espiritú maligne" + gr. "llangardaix") fou un gènere de dinosaures saurisqui herrerasàurid que va viure a finals del període Triàsic, fa aproximadament entre 225 a 210 milions d'anys, en el Carnià i el Norià, on avui hi ha l'Amèrica del Nord. Fou anomenat en referència al punt Chinde, a prop on l'espècimen holotip (un esquelet parcial) fou descobert al Parc Nacional del Bosc Petrificat d'Arizona, per Bryan Small el 1984. Feia entre 2 i 3 metres i fou formalment descrit per Long i Murry el 1995. L'espècie tipus Chindesaurus bryansmalli fou anomenada en honor del seu descobridor.
Avemetatarsalia / Pan-Aves :
Regne: Animalia
Filum: Chordata
Classe: Sauropsida
Clade: Archosauria :
Vegeu també: Ornithoscelida
Phytodinosauria
Origen dels ocells :
# Hadad

* Per a altres significats, vegeu «Hadad (rei d'Edom)».
Hadad, segons el Gènesi, capítol vint-i-cinquè, Adad o Hadar (en hebreu הֲדַד בן-יִשְׁמָעֵאל Hadad ben Yišmāêl) va ser el quart fill d'Ismael. El Llibre de Jasher citava el nom dels seus tres fills: Azur, Minzar i Ebedmelec.

## Referències

* ↑ Pasteur Pathy Royal Situazola «Dieu d'Abraham, Sauveur d'Ismaël» (en francès). Journal Chrétien, 22-11-2016 [Consulta: 7 març 2021]. «Dans Genèse 25. 12-18, la Bible détaille la postérité d’Ismaël : " Voici la postérité d’Ismaël, fils d’Abraham, qu’Agar, l’Égyptienne, servante de Sara, avait enfanté à Abraham. 13 Voici les noms des fils d’Ismaël, par leurs noms, selon leurs générations: Nebajoth, premier-né d’Ismaël, Kédar, Adbeel, Mibsam, 14 Mischma, Duma, Massa, 15 Hadad, Théma, Jethur, Naphisch et Kedma... "»
* ↑ Gènesi. 25:15
# Kurt Felix

Kurt Paul Felix (Wil (Sankt Gallen), 27 de març de 1941 - Sankt Gallen, 16 de maig de 2012) va ser un periodista i presentador de televisió suís.

## Biografia

De ben jove va començara escriure obres per radioteatre i entrevistes a famosos el 1960 a Hallo Teenager de l'Österreichischer Rundfunk. Després del servei militar es va presentar a la televisió alhora que des de 1962 treballava com a professor. El 1965 va entrar a treballar a jornada completa a la televisió suïssa SF DRS i esdevingué primer editor del Departament de cultura i ciència. El 1973 fou cap departament de jocs i concursos i el 1978 del d'entreteniment, on va elaborar en la dècada programes com Stöck-Wys-Stich, Grüezi Mitenand o Teleboy. El programa és considerat predecessor de Surprise, Surprise.
Felix i la seva esposa, la cantant Paola Del Medico, presentaren Verstehen Sie Spaß?, un programa de càmera oculta a la cadena de televisió alemanya ARD entre 1981 i 1990. Cada episodi atreia prop de 30 milions d'espectadors a Europa Central. Va desenvolupar diversos formats de televisió populars a Alemanya i Suïssa com Stöck-Wys-Stich el 1968 (un dels primers programes interactius del món) o That's TV (premi Chaplin a la Rose d'Or);
Des del 1991 es va posar darrera de les càmeres. Va desenvolupar l'espectacle del dissabte a la nit Ein roter Teppich für … i va ser un consultor del programa “Verstehen Sie Spaß?”. Va fer de columnista de televisió, entre d'altres, a Schweizer Illustrierte, SonntagsBlick i St. Galler Tagblatt, abans de retirar-se professionalment el 2008.
El 24 de juny de 2011 va ser guardonat amb el premi Schweizer Fernsehpreis per la seva carrera a Zuric. El premi li van lliurar els seus amics Frank Elstner i Karl Dall.
Fèlix va morir a Sankt Gallen a causa d'un timoma el 16 de maig de 2012.

## Referències

* ↑ Geburtsanzeige Arxivat 2012-05-21 a Wayback Machine. der Gemeinde Wil für Monat März 1941. In: kurt-paola-felix.ch, abgerufen am 21. Mai 2012 («Archiv-Version)». Arxivat de l'original el 2012-05-21. [Consulta: 18 setembre 2019].
* ↑ Sonja Pohlmann: Zum Tod von Kurt Felix: Der Glückssucher. In: Welt.de, 20. Mai 2012, abgerufen am 6. Juni 2012
* ↑ «Kurt Felix ist tot». Der Spiegel, 19-05-2012.
* ↑ «Kurt Felix. Die Legende der TV-Unterhaltung in den Tessiner Bergen.». .
* ↑ «Bei Kurt Felix konnten auch die Opfer lachen». Berliner Morgenpost, 19-05-2012.
* ↑ «Zum 70. Geburtstag von Kurt Felix». , 29-03-2011. Arxivat 1 April 2011$^{[Datemismatch]}$ a Wayback Machine.
* ↑ «Kurt Felix ist tot». Neue Zürcher Zeitung, 19-05-2012.

## Enllaços externs

* Walter Grieder: Kurt Felix und Paola. Zwei die Spass verstehen. Friedrich Reinhardt, Basel 1990, ISBN 3-7245-0707-0. (Biography)
* Felix & Felix – Durch den Herbst mit Kurt & Paola Arxivat 2012-05-24 a Wayback Machine., Swiss television (DRS)
* «Hoi Hoi Teleboy»: Kurt Felix und sein Leben, Swiss television (DRS)
# Programació lineal entera

La programació lineal entera serveix per resoldre els problemes de programació lineal en què les variables han de prendre valor enters.
Quan representem un problema de programació lineal ens podem trobar que només tenen sentit aquelles solucions de la regió factible, que les seves variables són nombres enters. Llavors estem davant d'un problema de programació lineal entera.
Un problema de programació lineal entera es formula de la mateixa manera que un problema de programació lineal convencional, però amb la diferència que el resultat d'aquest es trobarà dins d'una regió factible, en aquesta trobarem diversos punts, però només són vàlids els que tenen unes coordenades enteres. Aquests problemes són a vegades fàcils de resoldre i a vegades impossibles, perquè no trobem cap punt dins de la regió factible que tingui coordenades enteres.
Per resoldre aquests problemes s'utilitza el mètode gràfic. Aquest consisteix a representar la regió factible, dibuixar la funció objectiu i buscar en quin punt assoleix el màxim o el mínim.
Una vegada buscat el màxim o el mínim, si aquests punts no tenen coordenades enteres s'ha de buscar quins punts amb coordenades enteres són pròxims aquests i en quins d'aquests s'obté el màxim o el mínim.

## Exemple

Un fuster vol fabricar amb 80 kg de fusta i 50 kg de ferro dos tipus de taula, la taula A i la B. Per la taula B necessita 20 kg de fusta i 10 kg de ferro. Per la taula A necessita 10 kg de fusta i 10 kg de ferro. Les taules A les ven a 30 euros i les B a 40 euros. El fuster només vol fabricar com a màxim 5 taules del tipus A. Quantes taules ha de fabricar de cada tipus per obtenir el màxim benefici?
x = nombre de taules A que ha de fabricar.
y = nombre de taules B que ha de fabricar.
Funció objectiu: 30x+ 40y (recta de color lila)
Restriccions:
10x + 20y ≤ 80 (recta de color blau)
10x + 10y ≤ 50 (recta de color taronja)
x ≤ 5 (recta de color verd)
x,y naturals
On obté el major benefici és en el punt B (5, 1'5) però aquest punt no serveix per resoldre el problema perquè no és lògic que faci 5 taules de tipus A i 1'5 de tipus B. Per tant, els punts que estan a prop d'aquest i que tenen coordenades enteres són els punts D(4, 2) i E (5,1). Calculem el benefici al punt D i ens dona un benefici de 200 euros i al punt E el benefici és de 190 euros. Per tant, el màxim benefici s'obté al punt D.
Per tant, la solució aquest problema és que el fuster ha de fabricar 4 taules del tipus A i 2 del tipus B.

## Referències

* ↑ «Mathematical Optimization Society». [Consulta: 6 juliol 2019].

## Fonts

* Programación lineal entera PDF (castellà)
* Programación lineal. Programación entera (castellà)
# Psicosocial

L'enfocament psicosocial analitza els individus en el context de la influència combinada que els factors psicològics i l'entorn social circumdant tenen sobre el seu benestar físic i mental i la seva capacitat de funcionar. Aquest enfocament s'utilitza en una àmplia gamma de professions de la salut en entorns sanitaris i d'atenció social, així com per investigadors mèdics i de ciències socials.

## Referències

* ↑ Woodward, Kath (2015), Psychosocial Studies: An Introduction, New York, NY: Routledge, pàg. 3–4, 7–8, ISBN 978-1-315-86782-3
# Psicopatologia

La psicopatologia és una branca de la psicologia que estudia el patiment psíquic o els trastorns mentals i que intenta elaborar una teoria coherent. Es troba a cavall entre la psicologia, la medicina, la psiquiatria i de vegades la filosofia. Estudia els trastorns mentals tant des d'un vessant descriptiu (diagnòstic, classificació, simptomatologia) com des d'un vessant explicatiu (etiopatogènia o les causes del trastorn, factors de vulnerabilitat, models i teories). La paraula prové del grec antic psyché, ‘ànima, espèrit’ i patologia, ‘estudi de les malalties o trastorns’.
El problema és la definició de trastorn mental o malaltia psíquica, un concepte que des del començament de l'estudi científic ha estat controvertit. La «normalitat» i la condició psicopatològica no estan separades per una frontera precisa. L'ús metafòric del concepte malaltia física a trastorns mentals o de conducte pot conduir en error. Segons Thomas Szasz (1920-2012), el problema de la definició de les patologies de l'ànima rau en el fet que les malalties orgàniques són una desviació de normes físques, mentrestants les definicions d'afeccions psicopatològiques inclouen tambe desviacions de les normes o preferències socials i individuals.

## Referències

* ↑ «Psicopatologia». Gran Diccionari de la Llengua Catalana. Barcelona: Grup Enciclopèdia Catalana.
* ↑ «Psicopatologia». Gran Enciclopèdia Catalana. Barcelona: Grup Enciclopèdia Catalana.
* ↑ Bruguera i Talleda, Jordi; Fluvià i Figueras, Assumpta. «patologia II.2 psicopatologia». A: Diccionari etimològic, 1996 (2004, 4ª edició), p. 689. ISBN 9788441225169.
* ↑ Costa i Molinari, Josep M. «Psicopatologia general». A: Manual de psiquiatría. Bellaterra, Barcelona: Universitat Autònoma de Barcelona, 1994, p. 43. ISBN 84-7929-692-5.
* ↑ Costa i Molinari, 1994, p. 44.
* ↑ Szasz, Thomas. The myth of mental Illness : foundations of a theory of personal conduct. 1st Harper Perennial ed. Nova York: Harper Perennial, 2010. ISBN 978-0-06-177122-4.
* ↑ Ballesteros, Virginia «Quines normes? Una aproximació al debat sobre el concepte de malaltia mental». Quaderns de Filosofia, 6, 1, 01-01-2019, pàg. 79. ISSN: 2341-3042.

## Bibliografia

* Jarne Esparcia, Adolfo; Talarn, Antoni. Fundació Vidal i Barraquer. Manual de psicopatología clínica (en castellà). 1a ed. Barcelona: Paidós, 2000. ISBN 84-493-0996-4.
* Folch i Soler, Lluís. Trastorns de conducta i de personalitat : una psicopatologia per a educadors. Barcelona: Edicions Universitat de Barcelona, 2004. ISBN 84-475-2775-1.
Viccionari
# Psicopomp

Un psicopomp (del grec antic ψυχοπομπóς / psikhopompós, que significa literalment 'guia de les ànimes') és el guia (conductor o barquer) de les ànimes dels morts.
Moltes religions i creences tenen esperits, deïtats, dimonis o àngels que tenen la tasca d'escortar les ànimes dels que han mort recentment a l'altre món. Sovint, s'associen amb animals com cavalls, foques, corbs, gossos, mussols, pardals, o dofins. En alguns pobles de Sibèria, un cavall mort pel xaman també serveix com un psicopomp.
En algunes cultures, la tasca de psicopomp és també una de les funcions dels xamans.

## Referències

* ↑ "ψυχοπομπός - Henry George Liddell, Robert Scott A Greek-English Lexicon". Perseus.tufts.edu.
* ↑ Eliade, p. 215-252.

## Bibliografia

* Eliade, Mircea. Shamanism: archaic techniques of ecstasy (en anglès). Princeton University Press, 2004, p. 648. ISBN 978-0691119427.
# Péronne (Somme)

Péronne és un municipi francès, situat al departament del Somme i a la regió dels Alts de França.
# Psychoda psilotes

Psychoda psilotes és una espècie d'insecte dípter pertanyent a la família dels psicòdids que es troba a Centreamèrica: Nicaragua (el departament de Río San Juan) i Costa Rica (les províncies d'Heredia i Limón).

## Referències

* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Fauna Entomológica de Nicaragua (castellà)
* ↑ Instituto Nacional de Biodiversidad de Costa Rica Arxivat 2016-03-03 a Wayback Machine. (castellà)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Psychoda punctaella

Psychoda punctaella és una espècie d'insecte dípter pertanyent a la família dels psicòdids que es troba a Mèxic.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
# Psychoda bicordata

Psychoda bicordata és una espècie d'insecte dípter pertanyent a la família dels psicòdids que es troba a Centreamèrica: Costa Rica, incloent-hi la província de Guanacaste.

## Referències

* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Instituto Nacional de Biodiversidad de Costa Rica (castellà)
* ↑ Global Species Arxivat 2016-03-04 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Província de Souk Ahras

La província o wilaya de Souk Ahras (àrab: ولاية سوق أهراس, wilāyat Sūq Ahrās) és una província o wilaya d'Algèria.
En època romana va ser coneguda com a Thagaste o Tagaste i va ser el lloc de naixement d'Agustí d'Hipona i un dels llocs on aquest important personatge històric va viure i va estudiar.
La seva capital és la ciutat de Souk Ahras, altres ciutats d'aquesta província són Sedrata i Khemissa.
# Puig de Sant Dalmau

El Puig de Sant Dalmau és una muntanya de 363 metres que es troba al municipi de Palol de Revardit, a la comarca del Pla de l'Estany. Al cim podem trobar-hi un vèrtex geodèsic (referència 304094001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# RIXC

RIXC és el nom amb què es coneix al Centre per la nova cultura audiovisual de Riga. Es tracta d'un projecte conjunt entre diversos agents locals relacionats amb els audiovisuals, cinema, art i cultura jove, així com projectes socials. Els seus fundadors són E-LAB (Electronic Arts and Media Centre), Locomotive (film studio) i el Baltic Centre. L'objectiu del centre és reduir l'esquerda entre l'alta cultura i la cultura popular i les divisions entre la joventut i les minories culturals, intentant actuar de lloc de trobada. El RIXC és membre de la Xarxa NICE (Nordic, Baltic and North East European network) dedicada a petites iniciatives en el camp de l'audiovisual.

## Referències

* ↑ «Studio lab project». web. Studio Lab Project. [Consulta: 9 gener 2015].
* ↑ «RIXC – Media Art and Community». web. Universitat Stanford. Arxivat de l'original el 9 de gener 2015. [Consulta: 9 gener 2015].

## Enllaços externs

* RIXC - Lloc web oficial (anglès)
# Punta de l'Ereta

«Punta de l'Ereta» té aquests significats:

## Vegeu també

* L'Ereta de les Bruixes
# Raventós

«Raventós» té aquests significats:
    No confondre amb Reventós, cognom similar.
El nom de Raventós pot fer referència a:
* Família Raventós propietària dels cellers Codorniu, Raimat i l'operador privat postal Unipost.
* Daniel Raventós (1958) economista català i professor a la Universitat de Barcelona.
* Manuel Raventós (1862-1930) polític i empresari català.
* Salvador Raventós (1864-1927) polític i advocat català.
* Jordi Raventós (1996) Emprenedor, expert en màrqueting i propietari del vi blanc Crowd Wine Penedès.
# Ratpenat llengut de Davis

El ratpenat llengut de Davis (Glossophaga leachii) és una espècie de ratpenat de Centreamèrica, des de Mèxic fins a Costa Rica, on viu fins als 2.400 metres sobre el nivell del mar.

## Referències

* ↑ Distribució (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Raphael Robinson

Raphael Robinson (National City, 2 de novembre de 1911 - Berkeley, 27 de gener de 1995) va ser un matemàtic estatunidenc.

## Vida i Obra

Robinson va estudiar a la universitat de Berkeley, en la qual es va doctorar el 1934 amb una tesi sobre anàlisi complexa. Després de dos anys de docent a temps parcial a la universitat de Brown, el 1937 va ser contractat per la universitat de Berkeley, en la qual va romandre fins a la seva jubilació anticipada el 1972. El 1939 va tenir com alumna Julia Bowman, amb qui es va casar dos anys més tard.
Els seus camps de treball van ser, principalment, la teoria de nombres, la lògica, i els fonaments de la matemàtica. També va treballar en la resolució de molts tipus de problemes matemàtics, com la tessel·lació, la computabilitat, la combinatòria i la programació d'ordinadors. En el camp dels fonaments de la matemàtica són d'especial rellevància les seves aportacions sobre funcions recursives primitives i sobre els problemes de decidibilitat i definibilitat.

## Referències

* ↑ Henkin, 1995, p. 340.
* ↑ Moore, 2007, p. 76.
* ↑ Mancosu, 2018, p. 375-376.
* ↑ Moore, 2007, p. 77.
* ↑ Anellis, 1995, p. 329.
* ↑ Mancosu, 2018, p. 378-380.
* ↑ García Agra i Rodríguez Taboada, 2018, p. 83.
* ↑ Gardner, 2000, p. 145.
* ↑ Brillhart, 1996, p. 15-18.
* ↑ Reid, 2008, p. 88 i ss.
* ↑ Henkin, 1995, p. 341-342.

## Bibliografia

* Anellis, Irving H. «In memoriam: Raphael Mitchell Robinson (1911--1995)» (en anglès). Modern Logic, Vol. 5, Num. 3, 1995, pàg. 329. ISSN: 1943-7404.
* Brillhart, John «Raphael M. Robinson» (en anglès). Bulletin of the Institute of Combinatorics and Its Applications, Vol. 16, 1996, pàg. 15-18. ISSN: 1183-1278.
* García Agra, Pilar; Rodríguez Taboada, Julio. Las matemáticas del arte: Más allá del número de oro (en castellà). Los Libros de la Catarata, 2018. ISBN 978-84-9097-479-7.
* Gardner, Martin. Mathematical Puzzle Tales (en anglès). Mathematical Association of America, 2000. ISBN 0-88385-533-X.
* Henkin, Leon «In Memoriam: Raphael Mitchel Robinson» (en anglès). The Bulletin of Symbolic Logic, Vol. 1, Num. 3, 1995, pàg. 340-343. ISSN: 1079-8986.
* Mancosu, Paolo «The Origin of the Group in Logic and the Methodology of Science» (en anglès). Journal of Humanistic Mathematics, Vol. 8, Num. 1, 2018, pàg. 371-413. DOI: 10.5642/jhummath.201801.19. ISSN: 2159-8118.
* Moore, Calvin C. Mathematics at Berkeley (en anglès). Taylor and Francis, 2007. ISBN 9781568813028.
* Reid, Constance. Del cero al infinito. Por qué son interesantes los números (en castellà). Libraria, 2008. ISBN 978-968-5374-27-9.

## Enllaços externs

* O'Connor, John J.; Robertson, Edmund F. «Raphael Robinson» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Raphael Tracey

Raphael Tracey (6 de febrer de 1904 - 6 de març de 1975) fou un futbolista estatunidenc. Va formar part de l'equip estatunidenc a la Copa del Món de 1930.